  Майя Бывальцева Удмуртиысь дышетонъя но тодосъя министерстволэн нимлыко сайтэз дышетонэн кивалтон ёзэсъёслэн сайтъёссылэн Росси рейтингазы куинетӥ луиз. Сое кылдытӥзы Эскеронъёсъя «Экономикая вылӥ школа» йӧскалык университетлэн Дышетонъя институтэз но «Социальный навигатор» ӵектос. «Социальный навигаторлэн» кивалтӥсез Наталья Тюрина вылэ чӧлскыса со сярысь ивортэ ТАСС. «Улосвылъёсын дышетонэн кивалтон ёзэсъёслэн сайтъёссы пӧлын таяз арын нырысетӥ инты басьтэ Тамбов улосвылысь дышетонъя но тодосъя управленилэн сайтэз. Куинь азьмынӥсьёс пӧлы озьы ик шеде Татарстан Элькунлэн дышетонъя но тодосъя сайтэз но Удмурт Элькунысь дышетонъя но тодосъя министерстволэн сайтэз», — вераз Наталья Тюрина агентстволы. Таяз арын сайтъёсты 54 ӧръёсъя дунъязы. Ӝыныез со пӧлысь федерал катрадлыклэн куронъёсызлы тупа. Экономикая вылӥ школалэн Дышетонъя институтэзлэн кивалтӥсез Исак Фруминлэн верамезъя, дышетонэн кивалтонъя улосвыл ёзэсъёслэн сайтъёссы берло кык ар ӵоже ворсамгес луизы. Соослэн шаралыкъя огъя индекссы 2 но ӝыны поллы усиз. Кылсярысь, вераськыны луонлык сётӥсь сервисъёсын но берен герӟет амалъёсын сайтъёслэн лыдзы кулэсмиз. Азьвыл та выллем рейтингъёсты кылдытъязы 2012-тӥ но 2013-тӥ аръёсы. Соку азьпала потӥз Москва карысь дышетонъя департаментлэн сайтэз. Таяз арын со озьы ик азьмынӥсьёс пӧлын, но федерал инлыкен каръёсысь дышетонэн кивалтон ёзэсъёслэн рейтингазы. Кыкетӥ но куинетӥ интыосты басьтӥзы Санкт-Петербург но Севастополь. Тегъёс: Москва Удмуртия Россия рейтинг Дышетонъянонаукаяминистерство  